b'\n_START_ARTICLE_\nGenetisk variation\n_START_SECTION_\nVariation p\xc3\xa5 DNA-niveau\n_START_PARAGRAPH_\nMed sekventering af DNA fra mange forskellige organismer er det konstateret, at der er omfattende variation mellem individer i genomernes DNA-sekvens og genomernes struktur.\n_START_SECTION_\nPloidivariation\n_START_PARAGRAPH_\nI en del planter findes der variation i antallet af hele kromosoms\xc3\xa6t. Nogle populationer vil v\xc3\xa6re diploide, men andre kan v\xc3\xa6re tetrapolide eller h\xc3\xb8jere.\n_START_SECTION_\nVariation i Gener\n_START_PARAGRAPH_\nDe fleste gener findes i forskellige former, som betegnes alleler.\n_START_SECTION_\nGenetisk variation p\xc3\xa5 f\xc3\xa6notypisk niveau\n_START_PARAGRAPH_\nDer eksisterer genetisk variation i n\xc3\xa6sten alle egenskaber, hvor dette er blevet unders\xc3\xb8gt. Den indflydelse, som gener spiller for variationen i egenskaben, m\xc3\xa5les ved den andel af den samlede varians, som kan forklares ved genetiske \xc3\xa5rsager. Denne andel kaldes arveligheden. Arveligheden varierer fra egenskab til egenskab, fra population til population og varierer med m\xc3\xa6ngden af milj\xc3\xb8m\xc3\xa6ssig variation._NEWLINE_En meget stor del af den samlede variation, som findes p\xc3\xa5 DNA-niveau, har ingen f\xc3\xa6notypiske konsekvenser. M\xc3\xa6ngden og den evolution\xc3\xa6re udvikling af denne del af variationen forklares ved genetisk drift.\n_START_SECTION_\nGenetisk variation og selektion\n_START_PARAGRAPH_\nGenetisk variation er grundlaget for udvikling og tilpasning - b\xc3\xa5de i forbindelse med naturlig selektion og for\xc3\xa6dling af dyr og planter. M\xc3\xa6ngden af genetisk variation for en egenskab er afg\xc3\xb8rende for, hvor hurtigt en egenskab kan \xc3\xa6ndre sig som f\xc3\xb8lge af selektion. Helt pr\xc3\xa6cist er det arveligheden i sn\xc3\xa6ver forstand, som m\xc3\xa5ler, hvor effektivt selektion kan virke.'